Voertuie brand in Kaapstad oor taxi’sTaxibestuurders staak Donderdag in Kaapstad. (Foto: Twitter) Die Stad Kaapstad het sy woede uitgespreek oor die groep stakende taxibestuurders wat die Moederstad vanaf Donderdagoggend vroeg op horings neem. Die beplande stakings, gelei deur die taxiverenigings Cape Amalgamated Taxi Association (Cata) en Congress of Democratic Taxi Associations (Codeta), het vroeër vanoggend gewelddadig geraak nadat daar van die beplande roete afgewyk is. Die metro het nou sy toestemming tot die staking onttrek. Tog laat die polisie toe dat die stakers met hul protesoptrede voortgaan, sê JP Smith, Kaapstad se burgemeesterskomiteelid vir veiligheid, nou. Chaos heers in dié stadium in Kaapstad. Verskeie voertuie, waaronder taxi’s en passasiersbusse, is aan die brand gesteek terwyl die N2 tot stilstand gedwing is. Utter chaos in Cape Town. Taxi strikes. pic.twitter.com/wyPn560hXP — ROBYN IN THE HOOD (@robynhoodcpt) March 24, 2022 “Ons doen sedert vroeg vanoggend ons bes om die geweld te voorkom en pendelaars en private voertuie te beskerm, maar dit is onmoontlik om elke kilometer pad te beveilig en elke private voertuig in die geraakte gebiede te begelei,” sê Smith. Verskeie wetstoepassingsowerhede, waaronder die metropolisie, is reeds na die geraakte gebiede ontbied en was dit nie vir dié wetstoepassers nie, “sou die situasie waarskynlik aansienlik erger gewees het”, meen Smith. “Die doel van die staking was om die taxiverenigings se griewe uit te lig, maar die intimidasie en vernietiging wat vanoggend met hul optrede gepaardgegaan het, is teenproduktief en heeltemal onnodig.” Die stakings het teen Donderdagmiddag nog verkeersopeenhopings veroorsaak. (Foto: Twitter) Van die taxibestuurders se griewe sluit in die beweerde teistering van taxibestuurders deur wetstoepassingsbeampte. Smith wys egter nou daarop dat die Kaapse metro daagliks oorval word met klagtes oor taxibestuurders se gedrag op die paaie. “Ons personeel is verplig om die wet toe te pas.” “In plaas daarvan om ellende vir wetsgehoorsame burgers te veroorsaak, moet hierdie verenigings ŉ bietjie selfondersoek doen oor hul optrede en gedrag, en dink hoe hulle ŉ positiewe verandering teweeg kan bring. “Die gooi van klippe en petrolbomme na ander vervoer- en diensvoertuie is nie die antwoord nie.” Die Stad Kaapstad is nog besig om die omvang van vanoggend se skade aan eiendom te bepaal. Daar word egter in dié stadium gefokus op die beskerming van mense en eiendomme. #TaxistrikeCape Town Taxi strike has resorted to violent incidents. That has left ordinary citizens to struggle reporting for work. Let's hope that Taxi associations demands will be met or the strike will be extended pic.twitter.com/xZ4dMDU5hN — Dyamara (@Dyamara5) March 24, 2022 Cape Town Taxi strike got people jumping out the Bus windows. ???? pic.twitter.com/IebUdmxU4r — m a s h e s h a ???? (@_mashesha) March 24, 2022 Cape Town taxi strike. pic.twitter.com/M6gBSRMogu — ǝʞuo⅄ (@yonkiminqweno) March 24, 2022 Ya ne! .. #Taxistrike pic.twitter.com/qVhOOv2zjx — Lu (@Lxngelo) March 24, 2022